Diari Oficial de la Generalitat Valenciana


Sumari del DOGV 5156, del 16-12-2005 (2005/13503)

RESOLUCIÓ de 18 de novembre de 2005, del conseller d'Empresa, Universitat i Ciència, per la qual s'autoritza la posada en funcionament d'ensenyaments conduents a l'obtenció de títols oficials a la Universitat Catòlica de València Sant Vicent Màrtir.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5156

Data del DOGV
:   16-12-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/13941


Data del document
:   18-11-2005

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * València
    * títol d'estudis
    * legislació
    * universitat
    * ensenyament privat

RESOLUCIÓ de 18 de novembre de 2005, del conseller d'Empresa, Universitat i Ciència, per la qual s'autoritza la posada en funcionament d'ensenyaments conduents a l'obtenció de títols oficials a la Universitat Catòlica de València Sant Vicent Màrtir. [2005/A13488]
  
Mitjançant el Decret 23/2005, de 4 de febrer, del Consell de la Generalitat, pel qual s'autoritza la integració de la Facultat d'Estudis de l'Empresa de València, s'autoritzen els ensenyaments universitaris conduents a l'obtenció dels títols oficials de llicenciat en Administració i Direcció d'Empreses i diplomat en Empresarials.
  
Per acord del Consell de Coordinació Universitària, l'11 de maig de 2005, s'homologuen els plans d'estudis conduents a l'obtenció dels títols de diplomat en Ciències Empresarials i llicenciat en Administració i Direcció d'Empreses.
  
Per Acord de Consell de Ministres de 29 de juliol de 2005, s'homologuen els títols de diplomat en Empresarials i llicenciat en Administració i Direcció d'Empreses. I posteriorment es publiquen els plans d'estudis corresponents en el Boletín Oficial del Estado per Resolució de 4 d'octubre de 2005, de la Universitat Catòlica de València Sant Vicent Màrtir.
  
Vist l'article 35, apartat 4, de la Llei Orgànica 6/2001, de 21 de desembre, d'Universitats; l'article 16, apartat 4, del Reial Decret 557/1991, de 12 d'abril, sobre creació i reconeixement d'universitats i centres universitaris, i en l'exercici de les atribucions que em conferix l'article 35 de la Llei de Govern Valencià, resolc:
  
Primer
  
Autoritzar a la Facultat d'Estudis de l'Empresa de la Universitat Catòlica de València Sant Vicent Màrtir la posada en funcionament dels ensenyaments conduents a l'obtenció dels títols oficials de llicenciat en Administració i Direcció d'Empreses i diplomat en Empresarials, que seran organitzats al campus de la ciutat de València.
  
Segon
  
D'acord amb l'apartat 5 de l'article 35 de la Llei Orgànica 6/2001, de 21 de desembre, d'Universitats, transcorregut el període d'implantació dels plans d'estudis autoritzats, la Universitat Catòlica de València Sant Vicent Màrtir haurà de sotmetre a avaluació de l'Agència Nacional d'Avaluació de la Qualitat i Acreditació el desenvolupament efectiu dels corresponents ensenyaments.
  
Tercer
  
La present resolució tindrà efectes l'endemà de la publicació en el Diari Oficial de la Generalitat Valenciana.
  
De conformitat amb el que s'ha establit en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser objecte de recurs potestativament en reposició, o bé es podrà plantejar directament un recurs contenciós administratiu, en els terminis i davant l'òrgan que s'indiquen a continuació:
  
a) El recurs de reposició haurà d'interposar-se davant el conseller d'Empresa, Universitat i Ciència en el termini d'un mes, comptat des de l'endemà de la publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos, comptats des de l'endemà de la publicació.
  
València, 18 de novembre de 2005.- El conseller d'Empresa, Universitat i Ciència: Justo Nieto Nieto.